Les dones de Burjassot continuen “Gaudint expressant-se” en el taller de teatre d’Espai Dona
2025-07-24

El pròxim 15 de setembre arranca a Burjassot un nou curs del taller de teatre d’Espai Dona, el servei integral d’atenció a la dona de l’Ajuntament de Burjassot, dirigit per la regidora Estefanía Ballesteros, que té com a alumnes les usuàries d’aquest servei municipal.

“Gaudeix expressant-te” és el nom del taller impartit per la dramaturga, directora, actriu i pedagoga, Antonia Bueno, veïna de Burjassot, que s’està desenvolupant en el municipi des de l’any 2013 amb dos objectius: d’una banda, que les dones tinguen un millor coneixement del seu cos i de la seua ment, com un tot integrat, la qual cosa redunda en un major nivell de salut i felicitat i, per l’altre, descobrir la seua riquesa corporal i energètica, a través de l’expressivitat, aprenent a aplicar-la en la seua vida quotidiana, de manera que aquesta siga més sana i gratificant. El taller s’imparteix en el Centre Socioeducatiu Díaz Pintado els dimarts de 18 a 20 hores.

El taller de teatre naix, com s’ha assenyalat, l’any 2013 d’una proposta conjunta d’Espai Dona, del Doctor Joan Ferrer, del Centre de Salut de Burjassot, i d’Antonia Bueno i el seu èxit i gran labor és tan important que, any rere any, continua sent unes de les activitats que aquest servei municipal ofereix a les seues usuàries.

El passat mes de juny, es clausurava el curs 2014/15 amb una emotiva mostra del treball realitzat; mostra a la qual correspon la imatge que acompanya aquesta informació.